אלף בית (שיר)

אָלֶף בֵּית (ידוע גם כ"בני השש ובני השבע") הוא שיר עברי בחרוזים שכתבה והלחינה המשוררת נעמי שמר ויצא בשנת 1974 באלבום מיוחד שהקדישה לשירי ילדים.

השיר זכה לגרסאות כיסוי רבות, והותאם לנושאים שונים, וכן לביצועים של שמר עצמה, האחים והאחיות, עוזי חיטמן, חני נחמיאס, מיקי קם, חיים צינוביץ', רינת גבאי, שפיטה, יעל דואני, אסף אשתר וטל מוסרי. השיר זכה לאזכור במהלך מחאת האוהלים בקיץ 2011, כאשר השימוש בטקסט "אלף אוהל, בית זה בית" קיבל משמעות נוספת במחאה על יוקר המחיה והדיור.

זהו שיר אלף בית שמציג את האותיות באלפבית העברי בסדר עולה, לכל אות מוצמדת מילה המתחילה באותה האות. כך א - אוהל, וי - יופי. בחלק מהמקרים צמד אותיות הופך לצמד מילים, כך "זין - חית שתיהן ביחד...זהו זר חבצלות".

בבית האחרון נאמר "ד"ש לכל המשפחה" או "ד"ש למשפחה שלך".

את השיר ניתן לקרוא גם כאקרוסטיכון חלקי והוא בנוי משישה בתים, שלושה צמדי בתים שלאחריהם מופיע פזמון חוזר המתחיל ב"בני השש ובני השבע". ובו חריזה מסורגת של אב אב גב גב וחזרתיות באפיפורה ואנאפורה לצמד המילים "אלף -בית", חזרה המתקיימת לאורך כל השיר.

ראו גם
 אלפון

קישורים חיצוניים

 השיר "אלף בית" מאת נעמי שמר, מאתר שירונט
 
 איריס לוין, "אלף –אוהל, בית זה בית, גימל זה גמל גדול ...: מה מפיקים ילדים בגיל הרך מידיעת שמות האותיות", מתוך: פ. קליין (עורכת). שפה, למידה ואוריינות בגיל הרך. הוצאת רמות.

שירי נעמי שמר
שירי 1974
שירים בעברית
שירי ילדים
שירים על שפה
חינוך באמצעות מוזיקה
שירים שהולחנו על ידי נעמי שמר